Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 287/15/8802	Košice I, 12.6.2015
EEČ : 2-63-216-2015

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
v Košiciach a inde si za obdobie  od mesiaca jún 1998 doposiaľ neplnil vyživovaciu povinnosť, hoci bol rozsudkom Okresného súdu Košice I sp.zn. XXXXX zo dňa XXXXX ktorý nadobudol právoplatnosť dňa XXXXX zaviazaný prispievať na výživu svojich detí a to XXXXX, nar. XXXXX, XXXXX., nar. XXXXX a rozsudkom Okresného súdu Košice I sp.zn. XXXXX zo dňa XXXXX, ktorý nadobudol právoplatnosť dňa XXXXX zaviazaný prispievať na výživu svojho syna XXXXX., nar. XXXXX mesačne sumou na XXXXX 1500,- Sk (49,79 EUR), na XXXXX sumou 1300,- Sk (43,15 EUR) a na XXXXX sumou 500,- Sk (16,60 EUR) vždy do 15-teho dňa v mesiaci vopred do rúk matky detí XXXXX, túto povinnosť si neplnil a tak za uvedené obdobie dlhuje na výživnom k rukám matky detí XXXXX na syna XXXXX sumu vo výške 8. 803,03 EUR, na syna XXXXX sumu vo výške 2. 034,87 EUR a za obdobie od mesiaca jún 1998 do konca mesiaca máj 2012 na syna XXXXX sumu vo výške 8. 364,87 EUR, teda v celkovej výške 19.202,77 EUR,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením Okresného riaditeľstva PZ v Košiciach I., Úradu justičnej a kriminálnej polície, Odbor skráteného vyšetrovania sp. zn. ČVS:ORP-XXXXX-OSV-KI-2005 zo dňa XXXXX bolo začaté trestné stíhanie a vznesené obvinenie XXXXX pre trestný čin zanedbania povinnej výživy  podľa    § 213 ods. 1 Trestného zákona, zák. č. 140/1961 Zb. účinného v čase spáchania skutku na tom skutkovom základe, že :

hoci bol rozsudkom Okresného súdu Košice I sp.zn. XXXXX zo dňa XXXXX, ktorý nadobudol právoplatnosť dňa XXXXX zaviazaný prispievať na výživu svojich detí a to XXXXX nar. XXXXX XXXXX, nar. XXXXX a rozsudkom Okresného súdu Košice I sp.zn. XXXXX zo dňa XXXXX ktorý nadobudol právoplatnosť dňa XXXXX zaviazaný prispievať na výživu svojho syna XXXXX, nar. XXXXX mesačne sumou na XXXXX 1500,- Sk, na XXXXX sumou 1300,- Sk a na XXXXX sumou 500,- Sk vždy do 15-teho dňa v mesiaci vopred do rúk matky detí XXXXX, nar. XXXXX, trvale bytom Košice, ul. XXXXX túto povinnosť si v Košiciach a inde neplnil a tak za obdobie od mesiaca jún 1998 doposiaľ dlhuje na výživnom svojich detí sumou 148.790,- Sk.

Skutkové okolnosti boli potvrdené výsluchom svedkyne - poškodenej XXXXX, ktorá sa vo svojom výsluchu vyjadrila k obdobiu neplnenia vyživovacej povinnosti obvineným ako aj k výške dlžného výživného a tieto sú objektivizované vykonanými listinnými dôkazmi. Dňa 28.05.2015 potvrdila celkový dlh na výživnom v sume 19.202,77 EUR.

Uznesením policajného orgánu PZ zo dňa 04.11.2005 bolo podľa § 173 ods. 1 písm. a) Trestného poriadku, zák. č. 141/1961 Zb. účinného v čase spáchania skutku prerušené trestné stíhanie, pretože pre neprítomnosť obvineného nebolo možné vec náležite objasniť. Uznesením povereného príslušníka PZ zo dňa 29.05.2015 bolo  podľa § 228 ods. 5 Trestného poriadku v platnom znení pokračované v trestnom stíhaní, nakoľko dôvod jeho prerušenia pominul.

 Úkonmi policajta smerujúcimi k zisteniu pobytu obvineného v cudzine bolo listinnými dôkazmi preukázané, že obvinený XXXXX, rod. XXXXX  dňa XXXXX zomrel vo XXXXX, kde bol vypátraný jeho posledný známy pobyt na adrese : XXXXX Uvedená skutočnosť je objektivizovaná oznámením Veľvyslanectva XXXXX republiky v XXXXX o úmrtí občana Slovenskej republiky menom XXXXX, rod. XXXXX (nebohý prijal meno po 2. manželke XXXXX), nar. XXXXX v XXXXX s adresou jeho bydliska v zahraničí : XXXXX, s neuvedením príčiny jeho úmrtia. Úmrtie obvineného bolo XXXXX orgánmi registrované na meno XXXXX a na toto priezvisko bol vystavený úmrtný list.
Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 
Z uvedeného je zrejmé, že bolo potrebné trestné stíhanie podľa § 215 ods. 1 písm. d) Trestného poriadku s poukazom na ustanovenie § 9 ods. 1 písm. d) Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dagmar Vargová
prokurátorka